
Αυσϊγαοϊ 

Ιῖ ἰς α {αοῖ ἴμαϊ ἴμειε ἰς α οοηςίαηϊ ἱηῖθγαςϊίοη Ὀεΐννθεη «ραςθ αΠά ΠΙαΠ. ΤΠἰς Πάρρεης ἴη ΠΊΒΗΥ 
Νάγς. ΑηΥ αγεΠβἰϊθοϊυΓΘ, [κα αΠΥγ οἴμει οχίθγπα οΡ]εςοῖ, ἵς απασιςίοοα ΡΥ Πι8η ἵΠγομρῃ ἃ ρΓοςθςς 
οἳ ροΓγεθρῖϊοη, ΙΝΠΙΕΙΠ ἴΓαης[οΓπις ἵῃθ Πιθςςαρες οἱ ἴῃε 5«Θης5ες ἰΠίο ἰπαϊνίαμαι οχρεγίθεηοθ απά 
ΚποννΙεάρα. Βιΐ ἀμγίπρ ΤΠίς ργοςθςς ἴῃθ δχίθΓηα ςἴ]πιμ]ς ἰς αἱἴθιγθα. ΤΠαϊ ἶς, ἴῃθ ἱπιαρίπαιγ ἱπιαρθ 
οη6 Γοπις οἱ ἴῃ6 Ριἱἱάἰηρ ἰς ΠΘνθΓ ἴῃθ «8ΠΊ6 ας ἴῃθ αοϊμα[ ἴπιαρς οἳ ἴπε Ὀμἱαίηρ. Τῃ6 ἰπηει ἵπιαρε 
ἰς «ΠαΓρ6α ννΙἴη ναγίουις Κἰπάς οἳ πιθαπἰηρς ἴΠαϊ αΓ6 αιζοπιαϊἰσαΙΙγ σἰνθη ΟΥ ἴπο ἱπαίνίάμα[. Τηες6 
3ἵ6 γθἰαῖθα ἴο Πὶς οαιιςαἴίοη, Ως ει[ἴωµΓαἱ ραου|ἰαΓΙϊγ, Πὶς Ρ5ΥΕΗ σγηϊ[ηεσϊίς, απά Θθν6η Πἰς πιοοα. 


Είναι γεγονός ότι υπάρχει µια συνεχής αλληλεπίδραση ανάµεσα στον χώρο και τον άνθρωπο. 
Αυτό συμβαίνει µε πολλούς τρόπους. Οποιοδήποτε αρχιτεκτόνηµα, όπως και κάθε άλλο 
εξωτερικό αντικείµενο, γίνεται κατανοητό απὀ τον άνθρωπο µέσα απὀ µια διαδικασία 
αντίληψης, η οποία μετατρέπει τα μηνύματα των αισθήσεων σε ατομική εμπειρία και γνώση. 
Όμως κατά τη διάρκεια αυτής της διαδικασίας το εξωτερικό ερέθισμα αλλοιώνεται. Δηλαδή, η 
νοητή εικόνα που σχηματίζει κανείς για το κτίριο δεν ταυτίζεται ποτέ µε την πραγματική εικόνα 
του κτιρίου. Η εσωτερική εικόνα είναι φορτισμένη µε διαφόρων ειδὠν νοήματα που τις 
προσδίδει αυτόματα το ἀτοµο. Αυτά σχετίζονται µε την παιδεία, την πολιτισμική του 
ιδιαιτερότητα, την ψΨυχοσύνθεση, ακόµα καιτη διάθεσή του. 


Έτσι, η Αλίκη του Λούις Κάρολ µπορεί να βιώνει τον ἰδιο χώρο τη µια φορά ασφυκτικά στενό 
και καταπιεστικό και την άλλη, απέραντο, τρομακτικά αχανή και άγνωστο, ενώ το µόνο που 
άλλαξε ήταν η δική της υπόσταση και ὀχι ο ίδιος ο χώρος. Είναι, λοιπόν, ελλιπές να μελετά 
κανείς την αρχιτεκτονική χωρίς να λαμβάνει υπ’ όψιν την ανθρώπινη συμπεριφορά. Σε αυτό 
έγκειται η σηµασία της Ψυχολογίας, καθώς µπορεί να παρέχει τη µέθοδο µε την οποία μελετά 
κανείς τη δηµιουργία ενός αρχιτεκτονικού έργου, την αντιμετώπισή του απὀ τον παρατηρητή, 
καθώς και τη γλὠσσα που χρησιμοποιεί αυτό για να µιλά στα βάθη της ανθρώπινης ψυχής -τη 
γλὠσσα των συμβόλων. 


ωκΠοια είσαι του λόγου σου;» είπε η Κάμπια. Να µια δυσοίωνη αρχή για συζήτηση. Η Αλίκη 
αποκρίθηκε, κάπως ντροπαλά, «Ούτε και εγώ ξέρω αυτή τη στιγµή κυρία... Έχοντας αλλάξει 
τόσα µεγέθη µέσα σε µια µέρα, Φυσικό είναι να τα έχω χαμένα». 


«Καθόλου», εἶπε η Κάμπια. «Ίσως η ίδια να µην το έχετε συνειδητοποιήσει ακόμα», εἶπε η 
Αλίκη, «αλλά όταν θα υποχρεωθείτε να μεταμορφωθείτε σε χρυσαλλίδα κι ύστερα απὀ αυτό σε 
πεταλούδα, θαρρώ τότε πως θα νιώσετε αφύσικα λιγάκι, δε νομίζετε κι εσείς;» 


«Ούτε κατ’ ιδέαν», είπε η Κάμπια. «Ίσως ο τρόπος που εσείς βλέπετε τα πράγματα να είναι 
διαφορετικός», είπε η Αλίκη, «το µόνο που ξέρω είναι ότι εμένα θα μµ’ έκανε να αισθάνομαι 
εντελώς αφύσικα». «Εσένα[» είπε η Κάμπια µε άκρα περιφρόνηση. «Ποια είσαι εσύ;» πράγμα 
που ξανάφερε τη συζήτηση απὀ εκεί που είχε ξεκινήσει... «Λούις Κάρολ, Η Αλίκη στη Χώρα των 
Θαυμάτων. 

Αρχιτεκτονική 


Η αρχιτεκτονική αναλύεται σε δυο διαφορετικές συνιστώσες. Αυτές θα μπορούσαμε να τις 
ονοµάσουµε τέχνη και τεχνική. Από αυτές, η πρώτη είναι απροσδιόριστη, µεταβαλλόμενη και 
µη συγκρίσιµη, σε αντίθεση µε τη δεύτερη που µπορεί να χαρακτηριστεί υπολογίσιμη, 
προβλέψιμη και αξιολογήσιµη. Όπως επισημαίνει ο ΑἰβΠ (οἰαμποιμῃπ: «Από όλες τις τέχνες, η 
αρχιτεκτονική είναι εκείνη που προσφέρεται περισσότερο για χρήση του ορθολογισμού. Ένα 
κτίριο οφείλει να ικανοποιεί Κριτήρια πραγματικά και κατασκευαστικά που περιορίζουν, αν δεν 
καδορίζουν, το πεδίο στο οποίο ὃρα η φαντασία του αρχιτέκτονα». Έτσι, έχει δοθεί µεγάλη 
σηµασία στο δεύτερο αυτό σκέλος της αρχιτεκτονικής. Όμως, µέσα στις εµπειρίες ακόµα και 
του πιο ρασιοναλιστή αρχιτέκτονα, που ασχολείται µε το πιο περιοριστικόὀ πρόγραµµα, υπάρχει 
εκείνη η στιγµή που στο λευκό χαρτί γεννιέται ένα ορισμένο σχήµα ως έκφραση της «αρχικής 
ιδέας». Υπάρχουν πολλοί τρόποι ικανοποίησης συγκεκριμένων λειτουργικών και 
κατασκευαστικών αναγκών, αλλά και έκφρασης ορισμένων αισθητικὠών θεωριών. γιατί κάποιος 
επέλεξε µια συγκεκριμένη µορφή και -κυρίως- πώςτην επέλεξε; 


Επιρροή του ασυνείδητου στην αρχιτεκτονική δηµιουργία 


Αν εξετάσουμε την αρχιτεκτονική δηµιουργία µέσα στα πλαίσια της Ψυχολογικής έρευνας (και 
πιο συγκεκριµένα αυτής του Ελβετού ψυχολόγου Καρλ Γκ. Γιουνγκ) μπορούμε να διακρίνουμε 
δυο διαφορετικές κατηγορίες δημιουργίας. 


α) Στην πρὠτη περίπτωση, η όλη µορφή, όπως καιτα επιµέρους στοιχεία του κτιρίου πηγάζουν 
από τη συνειδητή πρόθεση του αρχιτέκτονα να παράγει ένα συγκεκριµένο αποτέλεσµα. Ο 
αρχιτέκτονας χειρίζεται το υλικό του αποσκοπώντας σε έναν καθορισμένο στόχο, 
προσθέτοντας και αφαιρώντας, αναδεικνύοντας έναν όγκο, μειώνοντας τη σημασία ενός άλλου 
στοιχείου, ενώ συνέχεια παρακολουθεί µε προσοχή το συνολικό αποτέλεσµα, δίνοντας µεγάλη 
σηµασία στους νόμους της µορφής, της κατασκευής και της λειτουργίας. Το δημιούργημα είναι 
πλήρως υποταγµένο στην ιδέα του ὡς προςτο τελικό αποτέλεσµα. Θέλει να εκφράσει αυτή και 
τίποτα άλλο. Είναι τόσο ταυτισµένος µε το έργο του, ώστε οι προθέσεις και ικανότητές του 
είναι αδιαχώριστες απὀ την ἴδια την πράξη της δηµιουργίας. Υπάρχουν άπειρα παραδείγματα 
σύγχρονης αρχιτεκτονικής δημιουργίας που εξελίσσεται σύµφωνα µε την κατηγορία αυτή. 


β) Υπάρχει όµως και η περίπτωση αρχιτεκτονικών έργων που βασίζονται σε ιδέες οι οποίες 
ξεχύνονται λίγο -- πολύ τέλεια Και ολοκληρωμένα απὀ το χέρι του αρχιτέκτονα και του 
επιβάλλονται πραγματικά. Ο συνειδητός του νους μένει κατάπληκτος και κενός µπροστά σε 
αυτό το Φαινόμενο. Ο ἴδιος αισθάνεται να τον πλημμυρίζει ένα πλήθος απὀ ιδέες και εικόνες 
που ποτέ δεν είχε σκοπό να δημιουργήσει και που η δική του θέληση δε θα μπορούσε ποτένα 
τις διατυπώσει. Κι όµως, είναι αναγκασμένος να παραδεχτεί ότι αυτός που εκφράζεται είναι ο 
ίδιος του ο εαυτός. Η ίδια του η εσωτερική Φύση αποκαλύπτεται και παρουσιάζει µορφές και 
σχήµατα που ο ίδιος δε θα είχε αποτολµήσει. Εδώ ο αρχιτέκτονας δεν ταυτίζεται µε τη 
διαδικασία της δημιουργίας. Αντιλαμβάνεται ότι στέκει έξω απὀ το έργο του σαν να ήταν 
κάποιος άλλος που το δημιούργησε. 


ΑΦού όµως αυτές οι εικόνες δεν προέρχονται από τη συνειδητή του θέληση, προφανώς αυτός 
ο «άλλος» είναι το ασυνείἰδητό του. Ο Γιουνγκ υποστήριξε τι το έργο τέχνης γενικότερα δεν 
έχει την πηγή του στο προσωπικό ασυνείδητο του δημιουργού, αλλά στη σφαίρα της 
ασυνείδητης Ψυχολογίας της οποίας οι αρχέγονες εικόνες είναι η κοινή κληρονομιά όλης της 

ανθρωπότητας. Αυτή η σφαίρα έχει ονομαστεί συλλογικό ασυνείδητο, για να διαχωριστεί από 
το προσωπικό ασυνείδητο. Το προσωπικό ασυνείδητο (ή υποσυνείδητο σύμφωνα µε τη 
Φροῦὐδική ορολογία) αποτελείται απὀ το σύνολο όλων εκείνων των ψυχικών διεργασιών και 
στοιχείων που μπορούν να γίνουν συνειδητά (και συχνά γίνονται), αλλά απωθούνται επειδή 
δεν είναι αποδεκτά απὀ τη συνείδηση. Έτσι, διατηρούνται έξω απὀ το πεδίο της συνειδητής 
αντίληψης. Η τέχνη δέχεται επιρροές και απὀ αυτή τη σφαίρα, αλλά δεν είναι αυτές που έχουν 
καθοριστική σημασία για το τελικό αποτέλεσµα. 


«Αντίθετα µε το προσωπικό ασυνείδητο, που είναι ένα σχετικά λεπτό στρώμα αµέσως κάτω 
απὀ το κατώφλι της συνειδητότητας, το συλλογικό ασυνείδητο δεν παρουσιάζει Καμιά τάση να 
γίνει συνειδητό κάτω από κανονικές συνθήκες, ούτε και μπορούμε να το επαναφέρουµε στη 
μνήμη µε κάποια αναλυτική τεχνική, αφού το άτομο δεν το είχε απωθήσει ή ξεχάσει. Το 
συλλογικό ασυνείδητο δεν πρέπει να θεωρείται αυτοσυντηρούµενη οντότητα. Δεν είναι τίποτα 
άλλο απὀ µια δυναμικότητα που µας παραδίδεται από την αρχέγονη εποχή µε τη συγκεκριμένη 
µορφή μνημονικών εικόνων, ή που κληρονομούμε µέσα στην ανατομική δοµή του εγκεφάλου. 
Δεν υπάρχουν ἐέμφυτες ιδέες, υπάρχουν όµως ἐμφυτες δυνατότητες ιδεὠν, που θέτουν όρια 
ακόµα και στην πιο τολμηρή Φαντασία, διατηρώντας τη δραστηριότητα της φαντασίας µας 
µέσα σε ορισμένες κατηγορίες. Μπορούμε να πούμε ὁτι είναι αυθύπαρκτες ιδέες, η ύπαρξη 
των οποίων δεν µπορεί να γίνει αντιληπτή παρά µόνο µέσα απὀ τις επιδράσεις τους. 
Εμφανίζονται µέσα στα έργα τέχνης, καθορίζοντας αποφασιστικά τη µορφήτους.» 


Ο ορισμός ενός τέτοιου τµήµατος της ψυχής θεωρήθηκε αναγκαίος αφού παρατηρήθηκαν 
πάρα πολλές περιπτώσεις ατόμων των οποίων τα ασυνείδητα προϊόντα (όνειρα, Φαντασίες κτλ) 
παρουσίαζαν µεγάλη ομοιότητα µε μυθολογικά στοιχεία διαφόρων παραδόσεων και λαών. Αν 
η έρευνα έδειχνε πως οι περισσότερες περιπτώσεις αφορούσαν απλά κάποια ξεχασμένη 
γνώση, τὀτε κανείς δεν θα έµπαινε στον κόπο να κάνει µακροσκελείς μελέτες γύρω από αυτό 
το θέµα. Στην πραγματικότητα, όµως, παρατηρήθηκαν τυπικά μυθολογικά στοιχεία ανάµεσα σε 
άτοµα που δεν ήταν δυνατό να τα γνώριζαν απὀ πριν και όπου ήταν επίσης αδύνατη η έµµεση 
απόρροιά τους απὀ τυχόν γνωστές θρησκευτικές ιδέες ή απὀ δημοφιλή σχήµατα λόγου. Τέτοια 
συμπεράσματα µας αναγκάζουν να υποθέσουµε πως έχουµε να κάνουµε µε «αυτόχθονες» 
αναβιώσεις, ανεξάρτητες από την παράδοση. Επομένως, τα «μυθολογικά» δοµικά στοιχεία 
πρέπει να υπάρχουν µέσα στην ασυνείδητη Ψυχή. Τα προϊόντα αυτά ποτέ δεν είναι 
συγκεκριμένοι μύθοι. Μάλλον είναι μυθολογικά συστατικά τα οποία, εξαιτίας της τυπικής τους 
Φύσης, μπορούμε να τα ονοµάσουµε κεντρικά θέµατα, αρχέγονες εικόνες ή --όπως τα έχει 
ονομάσει ο Γιουνγκ- αρχέτυπα. 


Ο Γιουνγκ επισημαίνει ότι ο όρος αρχέτυπα που χρησιμοποιεί προέρχεται από τον Πλάτωνα. 
Αναφέρεται σε αρχέγονους τύπους -- εικόνες που υπάρχουν από πανάρχαια χρόνια και 
αποτελούν κληρονομηµένα πρότυπα µετα οποία η ψυχή αντιλαμβάνεται και αντιμετωπίζει τον 
κόσµο. Τα αρχέτυπα εκφράζουν κάποια θέµατα-παραστάσεις τα οποία µπορεί να 
εκδηλώνονται µε τρόπους που να ποικίλουν σηµαντικά στις λεπτομέρειες, αλλά δεν χάνουν τη 
βασική τους δοµή (πχ παρακάτω θα αναφερθούν διάφοροι τρόποι απεικόνισης του 
αρχετυπικού θέματος του τετραγωνισμού του κύκλου). Έτσι, τα αρχέτυπα επηρεάζουν 
αποφασιστικά την αρχιτεκτονική, καθορίζονταςτις δοµές των διαφόρων αρχιτεκτονικών τύπων. 
Οι τύποι βρίσκονται στη βάση κάθε σκέψης και ἐκφρασης της αρχιτεκτονικής δραστηριότητας, 
όπως τα αρχέτυπα βρίσκονται στα θεμέλια της ψυχής. 


Ο Αἰάο Βοςςἱ ορίζει τον τύπο ως «...Κάτι που παραμένει, Κάτι σύνῦδετο, µια λογική σύλληψη που 
προηγείται απὀ τη µορφή Και που την ορίζει». Μπορούμε να συγκρίνουμε το πρὠτο από τα 
τρία στοιχεία που του αποδίδει, µε το αρχέτυπο, τόσο του Γιουνγκ όσο και του Πλάτωνα: 

αποτελεί κάτι πέρα απὀ τις δεσμεύσεις των συγκεκριμένων συνθηκών του οικοδοµήµατος, 
πέρα απὀ τις µεταβολές του αισθητούὐ κόσµου και πέρα από τους περιορισμούς του 
συνειδητού. Όσον αφορά τον χαρακτηρισμό «σύνθετο», θα μπορούσαμε να πούμε ότι δεν 
είναι τόσο ακριβής παρά µόνο αν εκληφθεί µε την έννοια του µη κατανοητού από τη συνειδητή 
σκέψη. Για την ακρίβεια, ο τύπος (όπως καιτο αρχέτυπο) είναι κάτι τόσο απλό, ὠστε να µπορεί 
να περνά απὀ γενιά σε γενιά ως πρωταρχική δοµή, αλλά και τόσο σύνθετο, ώστε να 
παρουσιάζει µεγάλη δυσκολία στην κατανόησή του. Τέλος, ο κάθε τύπος αποτελεί σίγουρα µια 
προὐπάρχουσα βασική δοµή και καθορίζει τις µορφές που προέρχονται απὀ την εκδήλωσή της 
σε συγκεκριμένες κάθε φορά συνθήκες. 


Τα παραδείγματα απὀ τη δεύτερη κατηγορία καλλιτεχνικής δημιουργίας στη σύγχρονη 
αρχιτεκτονική είναι σπάνια, πιθανότατα γιατί σήµερα δίνεται σηµασία στο στάδιο της έλλογης 
επεξεργασίας της ιδέας, αφού µόνο µετά απὀ αυτό θα εἶναι εφικτή η πραγματοποίηση του 
κτίσματος στο χώρο. Ίσως μπορούμε να κατανοήσουμε καλύτερα τις δυο κατηγορίες αν 
θεωρήσουμε ὁτι αντιπροσωπεύουν τις δυο διαφορετικές φάσεις της αρχιτεκτονικής 
δημιουργίας (πρώτα η β ως έµπνευση -έστω στιγµιαία- και στη συνέχεια τα διάφορα στάδια 
της α). 


Η επίδραση του ασυνείδητου στη δηµιουργία της κατηγορίας β είναι σαφής και εμφανής. Όμως 
είναι πολύ πιθανό ότι ο αρχιτέκτονας της κατηγορίας α, ενώ φαινομενικά δημιουργεί κάτι 
μόνος του και παράγει αυτό που θέλει συνειδητά να παράγει, στην πραγματικότητα έχει 
παρασυρθεί τόσο πολύ απὀ τη δημιουργική παρόρµηση ὡώστε δεν συνειδητοποιεί πια µια 
«ξένη» (δηλαδή µη συνειδητή) θέληση που τον επηρεάζει. Η πεποίθησή του ότι δημιουργεί µε 
απόλυτη ελευθερία θα ήταν τότε αυταπάτη. Αυτό δεν είναι πολύ απίθανο, καθώς πολλές 
έρευνες έχουν δείξει ότι υπάρχουν κάθε είδους τρόποι µε τους οποίους ο συνειδητός νους ὀχι 
µόνο επηρεάζεται απὀ το ασυνείδητο αλλά και καθοδηγείται από αυτό, ιδιαίτερα όταν έχει 
πλήρη άγνοια της κατάστασης. 


Υπάρχουν όµως κάποιες ενδείξεις που να στηρίζουν την υπόθεσή µας, ότι ο αρχιτέκτονας παρά 
την αυτοκυριαρχία του µπορεί να είναι αιχμάλωτος του έργου του; Μια απόδειξη θα µας έδινε 
ένας αρχιτέκτονας που νομίζει ότι ξέρει τι δημιουργεί αλλά στην πραγματικότητα επιτυγχάνει 
σε ένα έργο πολύ περισσότερα απὀ αυτά που ο ίδιος αντιλαμβάνεται (και ένα παράδειγµα 
τόσο έντονο ὡστε να αποφεύγεται η πιθανότητα του τυχαίου). Αυτές οι περιπτώσεις δεν είναι 
ασυνήθιστες, αφού έχουµε παρατηρήσει συχνά το Φαινόμενο να «περνάει η µόδα» κάποιου 
αρχιτέκτονα ή κινήματος και αργότερα να ανακαλύπτεται και πάλι ξαφνικά. Αυτό συμβαίνει 
όταν η συνειδητή µας ανάπτυξη φτάσει σε ένα ανώτερο επίπεδο απὀ το οποίο ο αρχιτέκτονας 
ή το κίνηµα µπορεί να µας δείξει κάτι καινούριο µέσα απὀ το έργο του. Το στοιχείο αυτό 
υπήρχε πάντα στο έργο, αλλά µπορεί να ειδωθεί µόνο µε καινούριο μάτι, γιατί το παλιό έβλεπε 
στο έργο µόνο εκείνο που ήταν συνηθισμένο να βλέπει. 


Επίσης, οι πληροφορίες για τη ζωή µεγάλων αρχιτεκτόνων (όπως και άλλων καλλιτεχνών) µας 
δείχνουν πολλές Φορές ότι η δημιουργική παρόρµηση είναι συχνά τόσο επιτακτική ώστε 
τρέφεται σε βάρος των ίδιων και υποδουλώνει τα πάντα στην υπηρεσία του έργου, 
θυσιάζοντας ακόµα και την υγεία ή τη συνηθισμένη ανθρώπινη ευτυχία. Επομένως, καλά θα 
κάναµε να δούµε τη δημιουργική διαδικασία σαν ένα ζωντανό πράγµα που είναι Φυτεμένο 
στην ανθρώπινη ψυχή. Στη γλὠσσα της αναλυτικής Ψυχολογίας αυτό το ζωντανό πράγµα είναι 
ένα αυτόνομο σύμπλεγμα. Είναι ένα αποσπασµένο τµήµα της ψυχής, που ζει µια δική του ζωή 
έξω απὀ την ιεραρχία του συνειδητού. Ανάλογα µε την ενεργειακή του Φόρτιση, µπορεί να 
εμφανιστεί είτε σαν µια απλή διαταραχή των συνειδητὠν δραστηριοτήτων, είτε σαν µια 
υπεριστάµενη εξουσία, που µπορεί να χαλιναγωγήσει το εγώ για να εξυπηρετήσει τον σκοπό 

της. Κατά συνέπεια, ο αρχιτέκτονας της κατηγορίας α είναι εκείνος που συγκατατίθεται από την 
αρχή, αµέσως μόλις αρχίζει να λειτουργεί η ασυνείδητη επιταγή. Ο άλλος αρχιτέκτονας, της 
κατηγορίας β, είναι εκείνος που (για διάφορους λόγους) δεν µπορεί να συγκατατεθεί σε αυτή 
τη λειτουργία, µε αποτέλεσµα να ξαφνιάζεται όταν αναλάβει αυτή τον έλεγχο. 


Έτσι, λοιπόν, ο κάθε αρχιτέκτονας και σε κάθε περίπτωση λειτουργεί ως εκφραστής του 
ασυνείδητου, δηλαδή ως εκφραστής του αρχέγονου στοιχείου µέσατου, αφού σύµφωνα µετο 
Φυλογενετικό νόµο, η Ψυχική δοµή, όπως και η ανατομική, πρέπει να παρουσιάζει ίχνη των 
πρώτων σταδίων εξέλιξης απὀ τα οποία έχει περάσει. Και πραγματικά αυτό συμβαίνει µε το 
ασυνείδητο, γιατί στα όνειρα και στις νοητικές διαταραχές έρχονται στην επιφάνεια ψυχικά 
προϊόντα που έχουν όλα τα χαρακτηριστικά των πρωτόγονων επιπέδων ανάπτυξης, ὀχι µόνο 
στη µορφή τους αλλά και στο περιεχόµενο και το νὀηµά τους, ἐτσι που θα μπορούσαμε εὐκολα 
να τα ερμηνεύσουµε σαν αποσπάσµατα κάποιων μυστικών διδασκαλιών. Το θεμέλιο λοιπόν 
της δημιουργίας είναι η αρχέγονη εμπειρία. 


Είναι βέβαια πολύ δύσκολο να πιστέψουμε τι µια τέτοια εμπειρία µπορεί να είναι 
πραγματική, γιατί δεν συμβαίνει στους συνηθισµένους ανθρώπους. Δίνειτη μοιραία εντύπωση 
µιας ασαφούς μεταφυσικής, ἐτσι που αισθανόμαστε υποχρεωμένοι να επέµβουµε στο όνοµα 
της Καλοπροαίρετης λογικής. Οδηγούµαστε στο συμπέρασμα ότι δεν είναι δυνατό να πάρουμε 
στα σοβαρά αυτά τα πράγματα, γιατί αλλιώς ο κόσμος θα βυθιστεί και πάλι σε µια σκοτεινή 
δεισιδαιµονία. Οι ίδιοι οι αρχιτέκτονες συμβάλλουν σε αυτέςτις εντυπώσεις βάζοντας µια υγιή 
απόσταση ανάµεσα σε αυτούς και το έργο τους. Το 1928, για παράδειγµα, ο Η4ππες ΜεγεΓ 
διακήρυττε ότι το κτήριό του για την Κοινωνία Των Εθνών δε συμβολίζει τίποτα. Ἠθελε η 
αρχιτεκτονική του να λειτουργεί ὡς µηχανή, χωρίς να σηµαίνει τίποτα. 


Όμως, πάντα υπάρχουν νοήµατα πίσω από τα αρχιτεκτονήµατα και όπως λέει ο 6Π4Γίες /6ηεΚς 
«ο συμβολισμός μοιάζει µε το ασυνείδητο, είναι κάτι αναπόφευκτο και ο καθένας µπορεί είτε 
να το καταπιέσει είτε να αντιμετωπίσει θετικἀ. Δυστυχώς οι περισσότεροι αρχιτέκτονες 
προτιμούν να καταπιέζουν το συμβολικό τους ασυνείδητο...». Εξάλλου, όσο μυστηριώδης και 
να είναι ο κόσμος του ασυνείδητου δεν είναι τελείως άγνωστος. Ο άνθρωποςτον γνωρίζει από 
τη µακρινή αρχαιότητα και για τους προγόνους είναι ολοφάνερο µέρος του κόσμου τους. Μόνο 
εµείς τον έχουµε αποκηρύξει εξαιτίας του φόβου µας για τη δεισιδαιµονία και τη μεταφυσική, 
χτίζοντας στη θέση του το Φαινομενικά ασφαλέστερο και πιο εὔὐπλαστο κόσµο της 
συνειδητότητας. 


«...τώρα όµως τα σημαντικότερα απὀ τα αγαθά µας δημιουργούνται δια της µανίας, η οποία 
µας δίνεται από ὑεία προσφορά. Γιατί Και η προφήτις στους Δελφούς και οι ιέρειες στη 
Δωδώνη σίγουρα απὀ τη µια Κατέχονται από τη µανία, όµως πολλά Καλά -και ιδιωτικά και 
δηµόσια-- στην Ελλάδα προσέφεραν εξαιτίας της µανίας αυτής, ενώ όταν είχαν τα λογικά τους 
ελάχιστα προσέφεραν ή και τίποτα. [...] Τρίτη λοιπόν είναι η κατοχή του πνεύματος και η µανία 
που μεταμορφώνει τις μελλοντικές γενιές, αφού έχει καταλάθει αγνή και παρθένα ψυχή, την 
εξεγείρει Και την οδηγεί σε θακχική συµπεριφορἀ, υμνώντας δηλαδή αμέτρητα 
ανδραγαδήµατα των παλαιότερων Και µε ωδές Και µε άλλα ποιητικά µέσα. Όποιος μάλιστα 
φτάνει στις πύλες της ποίησης, χωρίς να Κατέχεται από τη µανία των Μουσών, έχοντας πειστεί 
ότι τάχα µόνο µε την τεχνική του ὃα γίνει Καλός ποιητής, ανεπιτυχής αποθαίνει ο ἰδιος. Και 
αφανίζεται η ποίηση του σώφρονα ποιητή απὀ την ποίηση αυτών που νιώδουν µανία.». - 
Φαίδρος 2440-245α. 


Ἠ µε µια πιο απλή προσέγγιση, ο Αντουάν ντε Σαιντ Εξιπερί λέει µέσα απὀ το στόμα του 
Μικρού Πρίγκιπα πως «τα ουσιώδη πράγματα είναι αόρατα για τα µάτια...». 

Μια µατιά στη σύγχρονη εποχή Και ο σημερινός ρόλος των συμβόλων 


Επειδή όλες αυτές οι αναφορές κινούνται σε µια άχρονη σφαίρα και μεταδίδουν τα μηνύματα 
µε ανάλογο τρόπο, ας προσπαθήσουμε να κατανοήσουμε τη σχέση όλων αυτών µε τη 
σύγχρονη εποχή καιτα σημερινά δεδομένα. 


Η νὀησή µας έχει δημιουργήσει έναν καινούριο κόσµο, ο οποίος στηρίζεται στην υποταγή της 
Φύσης και έχει γεμίσει µε κάθε είδους μηχανές. Δεν είναι βέβαια δυνατὀν ο άνθρωπος να µην 
ακολουθήσειτις παράτολµες παρορµήσεις του επιστημονικού και εφευρετικού μυαλού του και 
να µη χαίρεται το µέγεθος των κατακτήσεὠν του. Ωστόσο, η ευφυία του παρουσιάζει µια 
ανησυχητική τάση να εφευρίσκει όλο και περισσότερο επικίνδυνα πράγματα, που καταντούν 
κάθε µέρα και περισσότερο δραστικά όργανα μαζικής αυτοκτονίας. 


Εδώ και πολύ καιρό, ο Νίτσε διακήρυξε πανηγυρικά ότι «ο Θεός πέθανε». Έτσι, οι θεότητες 
ερήµωσαν τα ποτάμια, τα βουνά, τα ζώα και οι θεάνθρωποι θάφτηκαν µέσα στο ασυνείδητό 
μας. Βαυκαλιζόμαστε και επιπλέον διατηρούµε µια άδικη και στενοκέφαλη άποψη περί ψυχής. 
Έχουμε πάψει, για παράδειγµα, να στηρίζουµε τη ζωολογία σε µια απαρχαιωµένη ταξινόμηση 
ανάµεσα σε ζώα βλαβερά και αβλαβή. Αλλά ακόµη και πολλοί Ψυχολόγοι δεν έπαψαν ποτέ να 
πιστεύουν αυτάρεσκα πως η συνείδησή µας είναι η φυσιολογική και το ασυνείδητό µας το 
αντίθετο. Σε κάθε άλλη επιστήμη τέτοια Κρίση θα προκαλούσε τουλάχιστον τα γέλια. Η 
σηµερινή µας γνώση για το ασυνείδητο δείχνει σαφώς ότι αποτελεί ένα φυσικό φαινόμενο που 
παράγει σύμβολα και ότι, όπως και η ίδια η Φύση, είναι τουλάχιστον ουδέτερο. Περιέχει όλες 
τις πλευρές της ανθρώπινης Φύσης, το φως και τη σκιά, την οµορφιά και την ασχήµια, το καλό 
και το κακό, το βάθος και την επιφάνεια. 


Το ασυνείδητο αποτελεί κάτι πέρα απὀ τα όρια της συνηθισµένης µας συνειδητής αντίληψης. 
Εκτείνεται σε βάθη απροσµέτρητα και ανεξερεύνητα για τον άνθρωπο, παρόλο που αυτά τα 
βάθη βρίσκονται µέσα στην ἴδια του την ψυχή. Όλα αυτά τα χαρακτηριστικά ισχύουν 
ταυτόχρονα και για το διάστηµα, που είναι πέρα απὀ τα γήινα δεδοµένα, άγνωστο και 
ανεξερεύνητο. Για αυτόν το λόγο πολλές φορές εμφανίζονται από ασυνείδητο σύμβολα που 
αφορούν ιδιότητες του διαστήματος. 


Το σύμβολο 


ΑΦού λοιπόν το ασυνείδητο εκδηλώνεται κυρίως µε σύμβολα και αφού στον αρχιτεκτονικό 
σχεδιασμό παρεμβαίνει το ασυνείδητο, θα ήταν καλό να γνωρίζαμε περισσότερα για τη φύση 
των συμβόλων, ἐτσι ώστε να αντιληφθούμε τι σηµαίνει αυτά για την αρχιτεκτονική. Θα πρέπει 
αρχικά να επισηµάνουµε τη διαφορά ανάµεσα σε ένα σήµα και ένα σύμβολο. Το σύμβολο 
παραπέμπει πάντα σε ένα ευρύτερο περιεχόµενο απὀ αυτό που άµεσα και φανερά εννοεί. 
Επιπλέον, τα σύμβολα είναι προϊόντα Φυσικά και αυθόρµητα. Καμιά µεγαλοφυία δεν έπιασε 
ποτέ το μολύβι λέγοντας: τώρα θα επινοήσω ένα σύμβολο. Κανείς δεν µπορεί να πάρει µια, 
λιγότερο ή περισσότερο, ορθολογική σκέψη και να της δώσει στη συνέχεια «συμβολική» 
µορφή. Με όποιον τρόπο και να την παρουσιάσει, όσο «Φανταστικός» κι αν είναι, µια τέτοια 
ιδέα θα παραμείνει πάντα σήμα, εξαρτηµένο απὀ τη συνειδητή σκέψη που εκφράζει, όχι 
σύμβολο που υποβάλλει κάτι άγνωστο ακόµα. 


Μπορούμε να διακρίνουμε τα Φυσικά σύμβολα, σε αντιδιαστολή µε τα πνευματικά. Τα φυσικά 
προέρχονται απὀ τις ασυνείδητες περιοχές της ψυχής και κατά συνέπεια, αντιπροσωπεύουν 
µια τεράστια ποικιλία βασικών αρχετύπων, ενώ τα πνευματικά είναι εκείϊνα που 

χρησιμοποιήθηκαν για να εκφράσουν «αιώνιες αλήθειες» και χρησιμοποιούνται ακόµη σε 
πολλές θρησκείες. Έχουν υποστεί πολλές παραμορφώσεις κι έχουν μάλιστα περάσει µια 
διαδικασία επεξεργασίας λίγο - πολύ συνειδητή, μπορώντας έτσι να γίνουν συλλογικά 
αποδεκτές απότις πολιτισµένες κοινωνίες. 


Όταν ο αρχιτέκτονας δημιουργεί συμβολικές µορφές ασυνείδητα, πιστεύοντας ότι απλώς 
ακολουθεί αισθητικές ή και λειτουργικές απαιτήσεις, χρησιμοποιεί Φυσικά σύμβολα, 
πρωταρχικά σχήματα ακατέργαστα και ακατανόητα. Όταν δημιουργεί εκ προθέσεως ένα 
συμβολικό οικοδόµηµα (π.χ. εκκλησία) συνήθως χρησιμοποιεί καθιερωμένα, πνευματικά 
σύμβολα. Αυτό δεν ισχύει στις περιπτώσεις ὀπου η συνειδητή του πρόθεση διεγείρει απλώς 
την ανάδυση απὀ µέσα του Φυσικών συμβόλων, που και ο ίδιος δεν µπορεί να εξηγήσει 
επακριβώς (οδηγούµενος πολλές Φορές στην προσπάθεια αιτιολόγησης της επιλογής του 
επίσης µε κριτήρια αισθητικά). 


Ο Γιουνγκ υποστήριξε ότι από τη στιγµή που τα ασυνείδητα στοιχεία γίνουν συνειδητά, αυτό 
έχει σαν αποτέλεσµα όχι µόνο την αφοµοίωσή τους στην ήδη υπάρχουσα προσωπικότητα του 
εγώ, αλλά και µια μεταμόρφωση της δεύτερης. Τη διαδικασία ωρίµανσης της προσωπικότητας 
που προκαλείται απὀ την ανάλυση του ασυνείδητου την ονόμασε διαδικασία της 
εξατοµίκευσης. Ὀσο προχωρά κανείς σε αυτήν την πορεία, έρχεται σε επαφή µε ολοένα 
βαθύτερες και πιο δυσνόητες ιδέες. Τα σύμβολα που αναδύονται ὡς Φορείς τέτοιων νοημάτων 
τους γίνονται είναι και αυτά πιο αφηρημένα και πιο αρχετυπικά. Εμφανίζονται συχνά σύμβολα 
γεωμετρικά, σχετικά µετα κανονικά σχήματα. 


Ο αρχιτέκτονας χρησιμοποιεί συχνά αυτά τα σχήματα, καθώς έχουν στενή σχέση µε τη φύση 
της αρχιτεκτονικής. Τέτοια σύμβολα αντιπροσωπεύουν την αίσθηση της ολότητας, όπου τα 
διάφορα µέρη της ψυχής (συνειδητά και ασυνείδητα) λειτουργούν ὡς ενιαίο σύνολο. Σε αυτήν 
την κατηγορία ανήκει ο συμβολισμός µάνταλα (βλ. παρακάτω) ή ο συμβολισμός της τετράδας. 
Η σηµασία που έχουν ὡς σύμβολα ενότητας και ολότητας επιβεβαιώνεται απὀ την εμπειρική 
Ψυχολογία. Αυτό που αρχικά Φαίνεται σαν αφηρημένη ιδέα, στην πραγματικότητα 
αντιπροσωπεύει κάτι που υπάρχει σαν δυνατότητα και που µπορεί να το ζήσει κανείς. 


Καθώς αποτελούν τµήµατα του συλλογικού ασυνείδητου δεν εμφανίζονται µόνο στα όνειρα 
των σύγχρονων ανθρώπων, αλλά είναι ευρύτατα διαδεδομένα στα ιστορικά αρχεία πολλών 
λαών και εποχών. Ακόμη και στις σπηλαιογραφίες της Ροδεσίας, που χρονολογούνται απὀ τη 
εποχή του λίθου, δίπλα στις εκπληκτικά ζωντανές εικόνες των ζώων εµφανίζεται ένα 
αφηρημένο σχήµα -- ένας διπλός σταυρός κλεισμένος σε κύκλο. Το σχέδιο έχει εμφανιστεί σε 
όλους ουσιαστικά τους πολιτισμούς. Είναι ο ηλιακός τροχός και αφού έχει σχεδιαστεί σε µια 
εποχή που ακόµη δεν είχε εφευρεθεί ο τροχός δεν µπορεί να έχει την προέλευσή του σε 
κάποια εμπειρία του εξωτερικού κόσμου. Είναι μάλλον το Φυσικό σύμβολο µιας εσωτερικής 
εμπειρίας και είναι ίσως εξίσου πιστό και ζωντανό σαν απεικόνιση αυτής της εμπειρίας όσο και 
η περίφημη παράσταση του ρινόκερου µε τα πουλιά στην πλάτητου, που υπάρχει πιο δίπλα. 


Η ίδια εμπειρία εκφράζεται ίσως και µέσα απὀ τον Πλάτωνα, στο σηµείο που περιγράφει η 
τετραδική δοµή της ψυχής: «Αυτή τη σύνεση τη χώρισε κατά µήκος φτιάχνοντας δυο 
κομμάτια. Αφού έθαλε το ένα µισὀ πάνω στο ἆλλο, όπως στο σχήµα του Χ, τα λύγισε κυκλικά, 
ενώνοντας πρώὠτα τα άκρα τους Και στη συνέχεια τα σηµεία αυτά μεταξύ τους, σχηματίζοντας 
έτσι δυο κάδετους κύκλους. Σ’ αυτούς τους δυο Κύκλος, τον ένα µέσα στον άλλο, έδωσε κίνηση 
[...] Ύστερα όρισε ότι αυτοί οι δυο Κύκλοι δα κινούνται σε αντίθετη κατεύδυνση [...] Όταν µε 
αυτόν τον τρόπο ολοκληρώὺηκε η σύνδεση της ψυχής µε τη Ῥδέληση του δημιουργού, τότε 
εκείνος δημιούργησε και το σώμα.» -Τίμαιος, 36εα. 

Σύμφωνα µε τον Πορφύριο, το Χ µέσα σε κύκλο δήλωνε για τους Αιγυπτίους την ψυχή του 
κόσμου. Για την ακρίβεια, είναι το ιερογλυφικό για την έννοια «πόλη». 


Η πόλη ως ἵπασο ΠΙωηαί σε σχήμα µάνταλα 


Ο Γιουνγκ ερεύνησε τέτοιες γεωμετρικές συνθέσεις, όπως η παραπάνω, στην τέχνη και την 
αρχιτεκτονική διαφόρων πολιτισμών. Υποστήριξε ότι αποτελούν σύμβολα και ὡς τέτοια, έχουν 
χρησιμότητα στην πορεία προς την εξατοµίκευση. Κάθε τέτοιο γεωμετρικό σύμβολο το 
ονόμασε µάνταλα. Η µάνταλα (σανσκριτικά «κύκλος») είναι µια βασική µορφή που µπορεί να 
βρεθεί στη Φύση, ακόµα και στα αντικείµενα και στις εικόνες που δημιουργούνται απὀ τον 
άνθρωπο και την ψυχή του, τα όνειρα και τη φαντασία. Η µάνταλα είναι ένα απὀ τα κύρια 
σύμβολα της ολότητας. Απεικονίζει ένα σύστημα τάξης που υπερβαίνει τον εαυτό του πάνω 
στο Ψυχικό χάος µε τέτοιο τρόπο, ὠὦστε η Φυγόκεντρη τάση του συνόλου διατηρείται υπό 
έλεγχο απὀ τον προστατευτικό, περιβάλλοντα κύκλο, ενώ ταυτόχρονα το άτοµο παίρνει µια 
θέση σε ένα απρόσωπο πλαίσιο. 


Η έννοια της πολλαπλότητας εκφράζεται µε τα τέσσερα στοιχεία της µάνταλα, που βρίσκονται 
όµως σε απόλυτη ισορροπία μεταξύ τους και συνθέτουν ένα ενιαίο σύνολο. Υπάρχουν πολλά 
ονόματα για τα τέσσερα αυτά στοιχεία, που έχουν δοθεί απὀ διάφορους πολιτισμούς. 
Μπορούμε να αναφέρουμε ενδεικτικά τα τέσσερα σηµεία του ορίζοντα (βορράς, νότος, 
ανατολή δύση), τα τέσσερα στοιχεία του κόσμου (γη, νερό, φωτιά, αέρας), τα τέσσερα βασικά 
χρώματα για τους Ινδιάνους (πράσινο, κόκκινο, Κίτρινο και λευκό) και τις τέσσερις εποχές του 
έτους (άνοιξη, καλοκαίρι, Φθινόπωρο, χειμώνας). 


Μια πιο σύγχρονη θεώρηση μιλάει για τις τέσσερις βασικές ψυχολογικές λειτουργίες του 
ανθρώπου (δύο ζεύγη) -- τη σκέψη και το συναίσθημα, την αίσθηση και τη διαίσθηση. Πολύ 
συνοπτικά μπορούμε να αναφέρουμε ότι και οιτέσσερις λειτουργίες αποτελούν διαφορετικούς 
τρόπους αντίληψης των πραγμάτων. Στην ιδανική κατάσταση λειτουργούν ταυτόχρονα. Η 
αίσθηση (αισθητηριακή αντίληψη) σου Φανερώνει ότι κάτι υπάρχει και η σκέψη σου 
αποκαλύπτει τι είναι αυτό το κάτι. Το αίσθηµα σου λέει αν είναι ευχάριστο ή δυσάρεστο και η 
διαίσθηση σου φανερώνει από πού προέρχεται και προς τα που πηγαίνει. 


Όμως, κάθε άτομο λειτουργεί κυρίως µε µια απὀ αυτές, που είναι αποδεκτή απὀ το συνειδητό 
του, ενώ η αντίθετη της είναι εξορισµένη στο ασυνείδητο. Υπάρχει και µια δευτερεύουσα 
λειτουργία που είναι συμπληρωματική της πρώὠτης και ανήκει στο άλλο ζεύγος. Η αντίθετή της 
είναι επίσης καταπιεσµένη αλλά µπορεί πιο εὐκολα να ενταχθεί στη ζωή του ατόμου. Όταν το 
άτομο µπορέσει να συνδυάσει και να ισορροπήσει τις αντικρουόµενες αυτές τάσεις του, 
μπορούμε να ισχυριστούµε ότι πραγµάτωσε την έννοια της ολότητας. 


Ένα χαρακτηριστικό παράδειγµα της επίδρασης του συμβόλου της µάνταλα στο σχεδιασμό 
µιας πόλης είναι η αρχαία Ρώμη. Σύµφωνα µε τον Πλούταρχο οι Ρωμαίοι ἐµαθαν τα μυστικά 
της ίδρυσης µιας πόλης απὀ Ετρούσκους δασκάλους «με τη µορφή μυστηρίων». Στη 
λεπτομερέστατη αφήγηση της ίδρυσης της πόλης της Ρώμης (στη βιογραφία του Ρωμύλου) 
αναφέρεται ένας κύκλος που χαράζεται µε ένα άροτρο γύρω από ένα κέντρο. Το κέντρο παίρνει 
το σχήµα µιας κυκλικής πλατείας που ονομάζεται ΓΠπωηαις. Πριν από αυτό, όµως, ο Πλούταρχος 
αναφέρει τη ΓοηΊα φαμµααγαίΐία του Ρωμύλου σαν µια ορθογωνική πόλη χωρίς να βρίσκει καμιά 
αντίφαση εκεί. Η Ρώμη για αυτόν ήταν ταυτόχρονα κύκλος Και τετράγωνο (ή αλλιώς 
τετραµερής Ξξ αωααταία). Όμως, η τελετουργία της ίδρυσης δεν εἶναι τίποτα άλλο από 
µεταφορά µιας µυθολογικής (άρα και ψυχολογικής) αξίας σε δράση. Είναι, κατά µια έννοια, η 
οπτική απεικόνιση του άλυτου μαθηματικού προβλήματος του τετραγωνισμού του κύκλου, που 

είχε απασχολήσει πολύ τους Έλληνες και που έχει µεγάλη σηµασία για το ασυνείδητο. Το 
σχήµα που συνδυάζειτον κύκλο µε το τετράγωνο είναιτο σύμβολο της µάνταλα. 


Πολλές μεσαιωνικές πόλεις χτίστηκαν σύµφωνα µε το σχέδιο µάνταλα και περιτοιχίστηκαν µε 
τείχη περίπου κυκλικά. Οι πόλεις αυτές, όπως και η Ρώμη, ήταν διαιρεµένες σε τέταρτα από 
δυο κάθετους δρόµους που κατέληγαν σε τέσσερις πύλες. Η εκκλησία κτιζόταν στο κέντρο του 
κύκλου και σηµείο τοµής των δυο δρόμων. Αυτό το σχέδιο ήταν εμπνευσμένο απὀ το πρὀτυπο 
της Ουράνιας Ιερουσαλήμ (από το βιβλίο της Αποκάλυψης), η οποία ήταν θεμελιωμένη πάνω 
σε τετράγωνο σχέδιο µετρεις σειρές απὀ τείχη που είχαν από τέσσερις πύλες το καθένα. 


Είτε στην κλασική αρχιτεκτονική, είτε στα κτίσματα των προγόνων, η εφαρµογή του σχεδίου της 
µάνταλα δεν εξαρτήθηκε από αιτίες οικονομικές ή αισθητικές. Είναι µια μεταμόρφωση της 
πόλης σε ἵπιᾶρο πιωπαϊ (εικόνα του κόσμου), ιερό τόπο που ενώνεται, µέσα απὀ το κέντρο της, 
µε τον «άλλο» κόσµο. Τέτοιο νόηµα είχε και η διάταξη της πόλης της Ατλαντίδας, που 
περιγράφεται στον διάλογο του Πλάτωνα «Κριτίας», καθώς και η µορφή της ουράνιας πόλης 
Σαµπάλα των Θιβετανών. 


Η µορφή των σύγχρονων πόλεων δεν καθορίζεται πλέον απὀ συμβολικούς παράγοντες, καθώς 
υπάρχουν πολλοί άλλοι περιορισμοί (έδαφος, κοινωνικές ανάγκες, οικονομικοί κτλ). Παρόλα 
αυτά, κάποια χαρακτηριστικά τους παραπέμπουν σε ιδιότητες της µάνταλα. Ακόμα και σήµερα 
η βασική δοµή όλων των αστικών χώρων στηρίζεται σε αυτό που ονομάζεται ιεράρχηση. Τα 
διάφορα είδη της αφορούν τις χρήσεις, τα κτίρια και τους ελεύθερους χώρους κ.λπ., όµως η πιο 
σηµαντική για την πόλη ιεραρχία είναι αυτή των δρόμων. Το οδικό δίκτυο δεν είναι ποτέ 
ομοιόμορφο, αλλά χαρακτηρίζεται από µια διαβάθµιση μεγεθών και ποιοτήτων (λεωφόροι, 
κύριοι, δευτερεύοντες δρόμοι στενά περάσματα). Κάποιοι δρόμοι είναι πιο σημαντικοί από 
άλλους, όπως και κάποιες περιοχές είναι πιο σημαντικές απὀ άλλες. Σε µικρές πόλεις υπάρχει η 
απλή ιεράρχηση µε κυρίαρχο το κέντρο και πιο σημαντικούς τους δρόµους που οδηγούν σε 
αυτό. Σε πιο µεγάλες πόλεις σημαντικοί δρόμοι είναι και αυτοί που οδηγούν σε επιµέρους 
κέντρα. 


Όλη αυτά στηρίζονται σε βασικές έννοιες -- δοµές της πόλης που έχουν κληρονομηθεί από τη 
ρωμαϊκή αστική οργάνωση στη σύγχρονη εποχή. Η εικόνα που έχουµε για την σύγχρονη πόλη 
έχει καθοριστεί απὀ αυτά τα βασικά χαρακτηριστικά, τα οποία «τυχαίνει» να αποτελούν 
βασικές έννοιες στη Φαινοµενολογία του ασυνείδητου. Οι έννοιες της κεντρικότητας και της 
σηµασίας των κεντρικὠν κατευθύνσεων σε ένα κατά τα άλλα ποικίλο δίκτυο, αποκτούν 
ιδιαίτερο χαρακτήρα αν στη θέση του κέντρου της πόλης θέσουµε το κέντρο της ψυχής. Η 
διαφορά έγκειται στο ότι σήµερα η ταύτιση της πόλης µετον Κόσμο (δηλαδή µε το σύμπαν της 
Ψυχής) γίνεται ασυνείδητα. 


Κτίσµατα μνημεία και γλυπτά 


Τέτοιες δοµές (λιγότερο ἡή περισσότερο απλές) εμφανίζονται συχνά τόσο στο πεδίο της 
ανθρώπινης δημιουργίας και Φαντασίας. Αναδύονται απὀ το ασυνείδητο και δηλώνουν µια 
κατάσταση που µπορεί να βιωθεί απὀ το άτοµο. Είναι µια ακόµη έκφραση του Εαυτού, εκείνης 
της ισορροπίας ανάµεσα στα αντίθετα στοιχεία της ανθρώπινης ψυχής (το λογικό και το άλογο, 
τη σκέψη και το συναίσθημα, την αίσθηση και τη διαίσθηση ή µε τη γλὠσσα των συμβόλων: τη 
γη και τον αέρα, το νερό και το πυρ). Η ενδιάµεση αυτή κατάσταση συμβολίζεται σε πολλές 
παραδόσεις απὀ το πέμπτο στοιχείο, τον αιθέρα και αποτελεί προϊὀν της ασυνείδητης τάσης 
για ισορροπία και ενοποίηση, που δεν συμβαδίζει µε τη διάκριση και τους διαχωρισμούς του 
συνειδητού (το πέμπτο στερεό του Πλάτωνα δεν µπορεί να οριστεί μαθηματικά). 

Τα κτίρια που εκφράζουν τέτοια νοήµατα έχουν συχνά το ύψος τους πολύ µεγαλύτερο από τις 
άλλες δυο διαστάσεις, για να δώσουν την αίσθηση της «ανοδικής πορείας» προς κάτι πιο 
λεπτοφυές, ἀάπιαστο και (προς το παρόν) ακατανόητο. Με αυτόν τον τρὀπο δηλώνουν 
ταυτόχρονα και την αντίστροφη πορεία, την εκδήλωση αφηρηµένων εννοιών στον εμπειρικό 
κόσµο της απτής πραγματικότητας. Τέτοια κτίσματα χτίστηκαν συχνά ως μνημεία -- γλυπτά, µε 
µικρή ή ανύπαρκτη λειτουργική αξία. Λειτουργούσαν ως εικόνες -- σύμβολα που απευθύνονταν 
στο ασυνείδητο του παρατηρητή. Η αίσθηση της ισορροπίας ανάµεσα στα τέσσερα βασικά 
στοιχεία (που εκφράζεται και από τη µάνταλα) εκδηλώνεται εδώ κατά το ύψος, ξεκινώντας από 
µεγάλη και στέρεα βάση προς την πιο λεπτεπίλεπτη κορυφή. 


Στους Αιγυπτιακούς οβελίσκους η τετράγωνη βάση µικραίνει προς τα πάνω, μετατρέπεται σε 
πυραμίδα και τέλος καταλήγει να αποτελεί ένα Και µοναδικὀ σηµείο στην κορυφή. Κάτι 
αντίστοιχο συμβαίνει στους μουσουλμανικούς µιναρέδες, στα µενίρ της βόρειας Γαλλίας και 
στις ιαπωνικές παγόδες. Στη θιβετιανή στούπα δίνεται από τους Θιβετιανούς µια εξωτερική και 
µια εσωτερική ερμηνεία. Εξωτερικά η στούπα συμβολίζει τα πέντε στοιχεία του κόσμου, αλλά 
και του ανθρώπινου σώματος, που είναι Φθαρτά και παροδικά. Η τετράγωνη βάση αντιστοιχεί 
στη σταθερότητα της Γης, το καμπύλο µέρος αντιπροσωπεύει το στοιχείο Νερό, το τριγωνικό 
τµήµα δηλώνει το στοιχείο Πυρ, η ημισέληνος συμβολίζει το στοιχείο Αέρας και ο κύκλος µε 
την Φλόγα στην κορυφή το στοιχείο Αιθέρας. Εσωτερικά, συμβολίζει για τους Θιβετιανούς τον 
δρόµο της Φώτισης. 


Το μουσείο σύγχρονης γλυπτικής Ζ88ηααΠΙ (ΝεϊπεΓίαπάς, 1989) του Αἰάο Βοςςσἰ οι όγκοι 
µικραίνουν όσο ανεβαίνει το επίπεδο, καταλήγοντας στο ημισφαίριο της κορυφής. Εδώ 
υπάρχει ταυτόχρονα η τετραδική δοµή στη βάση (ολότητα - µάνταλα) και η έννοια της 
σταδιακής ανοδικής πορείας στο Κέντρο. Ἡ αλλιώς, η καθοδική πορεία: το αρχέτυπο της 
Ψυχικής ολότητας (σφαίρα) εκδηλώνεται στην εμπειρική ζωή του ατόμου, στον κόσµο των 
Φθαρτών τεσσάρων στοιχείων (τέσσερις πτέρυγες ισογείου), σε µια κατάσταση πλήρους 
ισορροπίας. 


Τα ἴδια χαρακτηριστικἀ υπάρχουν µε άλλο τρόπο και σε ένα απραγµατοποίητο σχέδιο του 
18Π]θς οἵ]Γίηρ για την οικιστική ανάπτυξη σε αποβάθρα του Λονδίνου του 1988. Σε αυτό, κάθε 
πολυκατοικία αποτελείται απὀ όγκους διαφορετικού χαρακτήρα, που μµικραίνουν προς τα 
πάνω. Σε κάθε περίπτωση, οι όγκοι αυτοί είναι τρεις και όχι τέσσερις, καθώς δεν υπάρχει 
τέταρτος όροφος ἡ είναι υπόγειος (το τέταρτο στοιχείο παραμένει ανεκδήλωτο -- η τέταρτη 
Ψυχολογική λειτουργία παραμένει απωθηµένη στο ασυνείδητο). Ωστόσο, η κατάσταση που 
εκφράζεται οδηγεί στην ολότητα, καθώς οι κατόψεις και η κεντρική σπειροειδής πλατεία έχουν 
τον χαρακτήρα µάνταλα (συνδυασμός τετράγωνου --τετραμερούς µε κύκλο). 


Κτίρια σταυροειδή µε τρούλο 


Ο Άγγελος Προκοπίου γράφει για τους βυζαντινούς σταυροειδείς ναούς: «Η σύζευξη σφαίρας 
και Κύθου είναι συµθολική. Στα αρχαία ελληνικά μυστήρια, η σφαίρα συμµθόλιζε τον Ουρανό και 
τον πανταχού παρόντα Και πάντα πληρούντα Λόγον. Ο Κκύθος είναι η γεωμετρική 
αναπαράσταση της Γης. Έτσι µας λέει ο Πλάτων στον Τίμαιο. [...] Επιζητούσαν να συµθολίσουν 
το γάμο ουρανού και γης». 


Όπως και στα προηγούμενα παραδείγµατα, αυτό που το συνειδητό αντιλαμβάνεται ως 
κοσμολογικό συμβολισμό (εικόνα του Κόσμου) αποτελεί στην ουσία εικόνα του Ανθρώπου, µε 
την έννοια του ολοκληρωμένου και ισορροπηµένου ατόμου. Έτσι υπάρχει και εδὠ το 


67 


τετράγωνο και ο σταυρός σε ένωση µε τον κύκλο. Το αρχέτυπο είναι το ίδιο αλλά εκδηλώνεται 
διαφορετικά. 


Κατά µια έννοια, η σφαίρα δηλώνει το άχρονο, το χωρίς αρχή και τέλος, το πέραν της λογικής, 
δηλαδή εκείνο το αρχέτυπο απὀ το ασυνείδητο που εκφράζει την ολοκλήρωση. Ο κύβος 
σηµαίνει το κατανοητό, το καθορισμένο και το συνηθισμένο, δηλαδή το συνειδητό. Το κέντρο 
του σταυρού, που είναι ταυτόχρονα και κέντρο της σφαίρας, αποτελεί το σηµείο τοµής και 
σύνδεσης των δυο κόσμων. Έτσι, τα Ψυχολογικά χαρακτηριστικά που αποτελούν ακόµη 
απραγµατοποίητες δυνατότητες θαμμένες στο ασυνείδητο μπορούν να εμφανιστούν στο 
συνειδητό και να ενταχθούν στη ζωήτου ατόμου. 


Όμως, στο μεγαλύτερο µέρος της σύγχρονης αρχιτεκτονικής η σχέση ανάµεσα στον κύκλο και 
το τετράγωνο δεν υπάρχει ή υπάρχει µε τρόπο χαλαρό και συμµπτωμµατικό. Ο διαχωρισµόςτους 
ίσως αποτελεί άλλη µια συμβολική ἐκφραση της ψυχολογικής κατάστασης του σημερινού 
ανθρώπου, που η ψυχή του έχει χάσει τις ρίζες της και απειλείται µε ψυχικό διχασμµό. 


Σύμφωνα µε µια άλλη οπτική, τόσο ο ισοσκελής σταυρός ή το τετράγωνο όσο και ο κύκλος 
εμφανίζονται στα προϊόντα του ασυνείδητου ως σύμβολα πληρότητας και ολότητας του 
ατόμου. Όμως το τετράγωνο σε αυτή την περίπτωση συμβολίζει τη συνειδητή υλοποίηση της 
εσωτερικής πληρότητας. Τα σύμβολα είναι πάλι τα ίδια, ο ουρανός και η γη, αλλά µε άλλο 
νόημα. Το κοινό χαρακτηριστικό ανάµεσα στον Κύκλο, στο τετράγωνο και στον ισοσκελή 
σταυρό είναι η απόλυτη συμμετρία ὡς προς ένα κέντρο. Η συμμετρία πολλές Φορές εννοείται 
ως συνώνυµοτης ισορροπίας. 


Η ανθρώπινη ψυχή χαρακτηρίζεται απὀ έντονες αντικρουόμενες τάσεις - πχ συναισθήματα που 
συγκρούονται µε τη λογική ή επιθυμίες αντίθετες στα συναισθήματα κτλ -- οι οποίες μπορούν 
δυνητικά να δημιουργήσουν µια κατάσταση ολότητας (ακριβώς επειδή είναι αντικρουόμενες) 
αν ειδωθούν απὀ διαφορετική οπτική. Το πρόσωπο που το κατορθώνει αυτό (µέσα απὀ την 
πορεία της εξατοµίκευσης) γίνεται άτοµο, µε την έννοια της αδιάσπαστης µονάδας, της ενιαίας 
οντότητας και δεν αποτελεί πλέον ένα συνονθύλευμα απὀ τάσεις, επιθυμίες, προσδοκίες κτλ). 
Αυτό το νόηµα αποκτά το κέντρο του κύκλου, του τετραγώνου ή του σταυρού. Τα τέσσερα 
άκρα δηλώνουν ενδεικτικά το πλήθος απὀ αντικρουόμενα στοιχεία. 


Κτίρια µε συμβολικά στοιχεία 


Εκτός απὀ την επιρροή των αρχετύπων στους τύπους των κτιρίων, όπου η κάτοψη καθορίζεται 
από τη δοµή των συμβόλων, υπάρχουν και άλλοι τρόποι µε τους οποίους τα σύμβολα 
εισχωρούν στο αρχιτεκτόνηµα. 


Η οικία Αἰεχαπαει του Βοἰαπά (οαῖε (1972-74) βρίσκεται θαμµμένη κάτω έναν λόφο στην 
Καλιφόρνια, µε δυο µόνο απέναντι πλευρές ανοικτές προς τη θέα (στο βουνό η µια και στον 
ὠκεανό η άλλη). Αυτή η επιλογή ενός υπόγειου κτιρίου εκτός ότι το προστατεύει απὀ τις 
πυρκαγιές που απειλούν την περιοχή, το ριζώνει κυριολεκτικά και μεταφορικά µέσα στη γη, 
σαν σπηλιά. Οι βαρείς όγκοι σκυροδέματος το κρατούν ακόµη πιο δεµένο µε τη γη, οι 
οριζόντιες επιφάνειες παραπέμπουν στην εικόνα του ωκεανού και οι στήλες εκτείνονται προς 
τον ουρανό. Στην πραγματικότητα ο (οαἴς συνδέει αυτέςτις εικόνες µε συγκεκριµένα Γιουγκικά 
αρχέτυπα -- υπόγειο, ασυνείδητο κ.λπ. Έτσι, η καθημερινή επαφή µε τον κόσµο της φύσης µέσα 
από τα πρωταρχικά της στοιχεία (πέτρα, γη, νερό, αέρας) δηλώνει την άµεση επαφή της 
προσωπικότητας µετο ασυνείδητο, σε µια κατάσταση πλήρους συνεργασίας και ηρεμίας. 

Ο Μοπία Μοζιωπα, στην κατοικία Γιν-Γιανγκ στο Ηοκκαίάο (1977) χρησιμοποιεί όγκους και 
μορφές που έχουν τον χαρακτήρα του μισού για να αποδώσει αρχιτεκτονικά το κινεζικὀ αυτό 
σύμβολο. Τούτη η σύνθεση από κομμάτια μισών πραγμάτων, µε την έννοια της ένωσης των 
αντιθέτων, έχει στενή σχέση µε τα σύμβολα που προέρχονται απὀ το ασυνείδητο. Πολλές 
Φορές αναδύονται απὀ αυτό εικόνες που εκφράζουν τη µη διαφοροποιημένη κατάσταση που 
επικρατεί στο πεδίο πέρα απὀ τη συνείδηση. Η εμφάνιση τέτοιων συμβόλων είναι ιδιαίτερα 
θεραπευτική σε περιπτώσεις όπου το συνειδητό βρίσκεται σε ένα µεγάλο δίληµµα. Σε αυτές τι 
περιπτώσεις, το εγώ αισθάνεται παγιδευμένο ανάµεσα σε δυο θέσεις τις οποίες θεωρεί 
ασυµβίβαστες και αντικρουόµενες μεταξύ τους, αλλά ταυτόχρονα πολύ ισχυρές και τις δύο. 
Τότε είναι πιθανόν (σε κατάλληλες συνθήκες) να αναδυθεί αυθόρμητα απὀ το ασυνείδητο ένα 
σύμβολο που δηλώνει την ενότητα ανάµεσα στα αντίθετα, καθώς προέρχεται απὀ έναν κόσμο 
που δεν χαρακτηρίζεται απὀ τους διαχωρισμούς του συνειδητού. Έτσι, το άτοµο έρχεται σε 
επαφή µε µια κατάσταση που βρίσκεται πάνω απὀ το συγκεκριµένο δίληµµα, ικανοποιώντας 
ταυτόχρονα και τις δυο τάσεις. Αυτή η στάση υιοθετείται απλώς από την προσωπικότητα χωρίς 
να μπορούσε σε καμία περίπτωση να αποτελεί προϊόν συνειδητής προσπάθειας. 


Το 1989 ο Βαπίε[ ΙΙρεςΚκἰά άρχισε να σχεδιάζει την επέκταση του Μουσείου του Βερολίνου µε 
την πτέρυγα των Ιουδαίων και τελικά δημιούργησε ένα κτίριο πλήρες νοημάτων, ιστορικών, 
κοινωνικών, ψυχολογικών, θρησκευτικών. Η κάτοψή του αποτελεί ελεύθερο μετασχηματισμό 
του άστρου του Δαβίδ, δημιουργώντας ένα σχήµα που οι ελιγμοί του θυμίζουν τόσο φίδι όσο 
και κεραυνό. Ο Κιωτὶ Γογῖςεγ συνδέει το σχήμα αυτό µε ένα σχέδιο του Ραι| ΚΙ68, όπου 
εικονίζονται το βιβλικό Φίδι και ένας θεϊκός κεραυνός που το απειλεί αλλά δεν το καταστρέφει. 
Παραμένουν και τα δυο δεμένα σε µια κατάσταση αντινοµίας, που υπάρχει και στο κτίριο του 
μουσείου, καθώς τα δυο έχουν ενωθεί σε µια µορφή (ένωση αντιθέτων). Το Φίδι συναντάται 
πολλές Φορές στην ψυχανάλυση ως σύμβολο του χθόνιου, του υπόγειου, δηλαδή του 
ασυνείδητου. 


Αν σκεφτούμε το μυθολογικό συμφραζόµενο του Ερµή, το Φίδι λαμβάνει τον χαρακτήρα του 
Ψυχοπομπού, του οδηγού δηλαδή της ψυχής. Το κτίριο είναι έτσι διαταγµένο ώστε η διαδρομή 
που δημιουργείται µέσα απὀ αυτό αποκτά μυστήριο, καθώς δεν είναι ποτέ ορατός ο τελικός 
προορισμός, αλλά ούτε καιτα διάφορα στάδια της πορείας. Αυτό το στοιχείο εµφανίζεται πολύ 
συχνά στα όνειρα και στη Φαντασία, καθώς αποτελεί χαρακτηριστικό της πορείας της 
εξατοµίκευσης, η οποία µε «μυθολογική γλὠσσα» µπορεί να ειδωθεί ως επικίνδυνο ταξίδι στο 
άγνωστο. 


Κτίρια σε αρχετυπικά σχήµατα 


Τέλος, εκτός από τις αρχετυπικές δοµές ή τα συμβολικά χαρακτηριστικά που πηγάζουν απὀ το 
συλλογικό ασυνείδητο, υπάρχουν και τα καθαρά σχήματα ἡή στερεά, που συναντώνται πολύ 
συχνά στα προϊόντα του ασυνείδητου. Κάποια τέτοια είναι τα πλατωνικά στερεά, η σφαίρα και 
τα κανονικά δυσδιάστατα σχήματα. Με την απόλυτη κανονικότητα και συμμετρία τους 
εκφράζουν εκείνη την ισορροπημένη πρωταρχική κατάσταση της ψυχής, όταν αυτή βρίσκεται 
σε αρμονία µετο σύμπαν, δηλαδή µε το εσωτερικό ανεξερεύνητο διάστηµα του ασυνείδητου. 


δη, ο Πλάτων περιέγραφετην ψυχή ὡς σφαίρα και θεωρούσε τον κύκλο ωςτο τελειότερο από 
όλα τα σχήματα, µε την έννοια του περιέχοντος τα πάντα και του όμοιου µε τον εαυτό του 
(ολότητα και ενότητα). Οι πρωτόγονοι πολιτισμοί είχαν προφανώς την ίδια αίσθηση. Αρκεί να 
φέρουμε στο νου µας το Στόουνχεντζ, τα ιγκλού και τις ινδιάνικες σκηνές ὡς τα πιο προφανή 

παραδείγματα. Υπάρχουν όµως και αρκετά σύγχρονα σφαιρικά κτίρια, ὡς απόδειξη για τη 
γοητεία που ασκεί ακόµη και στο σύγχρονο άνθρωπο το σχήμα αυτό. 


Ένα ακόµη αρχετυπικό στερεό εἶἰναι η πυραμίδα µε τετράγωνη βάση. Η πιο γνωστή της 
αρχιτεκτονική εκδήλωση είναι Φυσικά αυτή της αιγυπτιακής πυραμίδας. Εκτός των άλλων 
θεωρούταν από τους αρχαίους Αιγυπτίους ως µέσον μετάβασης της Ψυχής προς τον άλλο 
κόσµο. Σήµερα γνωρίζουμε ὁτι τέτοιες μαγικές ιδιότητες που αποδίδονται στα κτίρια 
οφείλονται σε προβολές από το ασυνείδητο και εκφράζουν συμβολικά µια Ψυχολογική 
αλήθεια (που αν εκληφθεί κυριολεκτικά καταλήγει σε δεισιδαιµονία). Έχουμε λοιπόν εδώ το 
σηµείο επικοινωνίας των δυο κόσμων, αυτού που ζούμε και του «άλλου», του άγνωστου. Αυτό 
δηλώνει τη δίοδο επικοινωνίας μεταξύ συνειδητού και ασυνείδητου, τον τρόπο µετον οποίο τα 
ασυνείδητα περιεχόμενα (κορυφή) εντάσσονται στην εμπειρική ζωή του ατόμου (τετράγωνη 
βάση), για να δημιουργήσουν τελικά την κατάσταση της ψυχικής ολότητας και πληρότητας 
(πυραμίδα). 


Το ίδιο σύμβολο χρησιμοποιήθηκε και απὀ τον Ι. Μ. Ρεἰ, για την προσθήκη στο Μουσείο του 
Λούβρου το 1983, αποσκοπώντας στη «μείωση της απόστασης ανάµεσα στο παρελθόν Και το 
σήµερα». Ο ἴδιος δηλώνει ότι η τοποθέτησή της έγινε στο «κέντρο βάρους» του όλου 
συγκροτήματος, όπου δεν υπήρχε τίποτα. Επίσης, πιστεύει ότι «όσο πιο απλή είναι µια λύση, 
τόσο πιο δυνατή γίνεται Και η πυραμίδα είναι το απλούστερο σχήμα». Αυτή η αναζήτηση 
σταθερού κέντρου και καθαρού, ισορροπηµένου σχήματος χαρακτηρίζει και τα σύμβολα του 
ασυνείδητου, κατά την τελική φάση της ψυχοθεραπείας, ὀπου εμφανίζονται στον ορίζοντα οι 
νέες προοπτικές της προσωπικότητας µε τη µορφή µάνταλα. Το κέντρο κατέχει τώρα ο Εαυτός, 
το σηµείο σύνδεσης συνειδητού ασυνείδητου, Και όχι το εγώ -- κέντρο της συνειδητής 
προσωπικότητας. 


Και στις δυο περιπτώσεις είναι σίγουρο ότι η πυραμίδα του Λούβρου αποτελεί ζωντανό 
σύμβολο, λόγω της σχέσης της µε την ψυχή και όχι µε τα προγενέστερα παραδείγματα της 
Αιγύπτου. Αξίζει να σημειώσουμε, τέλος, την παρουσία µιας ανεστραμµένης πυραμίδας που 
κρέμεται από την οροφή του υπόγειο χώρου της προσθήκης. Ο αρχιτέκτονας δικαιολογεί την 
επιλογή του: «ήθελα να κάνω κάτι τρελό». Τρελό, όµως, σηµαίνει αυτό που δεν ελέγχεται από 
τη συνειδητή σκέψη, δηλαδή κάτι που προέρχεται απὀ το δυναμικό του ασυνείδητου. 
Πραγματικά, αν θεωρήσουμε µια ορθή πυραμίδα να ενώνει τη βάση της µε µια ανεστραμµένη 
δημιουργείται το οκτάεδρο του Πλάτωνα, ακόµα πιο πλήρες σύμβολο της ολότητας της ψυχής. 


Επίδραση τέτοιων κτισμάτων στον άνθρωπο 


Είναι λοιπόν φανερό ότι κάθε οικοδόµηµα που κτίζεται βασισμένο σε έναν συμβολικό τύπο 
αποτελεί µια προβολή της αρχετυπικής εικόνας του ασυνείδητου στον εξωτερικό κόσµο. Όταν 
πίσω από τη µορφή υπάρχει η δοµή της µάνταλα, η πόλη, το μνημείο, ο ναός, η κατοικία ή το 
μουσείο γίνονται σύμβολα της ψυχικής ενότητας και έτσι ασκούν µια ειδική επίδραση στο 
ανθρώπινο ον που παρατηρεί ή ζει σε αυτούς τους τόπους. Αυτό συμβαίνει µέσω του Ψυχικού 
μηχανισμού της προβολής ασυνείδητων δεδοµένων στο αρχιτεκτόνηµα. Πρόκειται για µια µη 
λογική, ασυνείδητη ταύτιση, που προκύπτει από το γεγονός πως οτιδήποτε έρχεται σε επαφή 
µαζί µας αποκτά και την έννοια του συμβόλου. Αυτό συμβαίνει πρὠτον επειδή το κάθε 
ανθρώπινο ον έχει ασυνείδητα περιεχόμενα και δεύτερον, επειδή το κάθε αντικείµενο έχει µια 
άγνωστη πλευρά. 


Έτσι, (καθώς είναι αδύνατον να ξεχωρίσουµε δυο άγνωστα) το άγνωστο στοιχείο µέσα στο 
κτίριο (π.χ. η εσωτερική του διάταξη ή οτρόπος κατασκευής του ἡ ακόµη και η χημική σύσταση 

των υλικών του) και το άγνωστο µέσα µας (ασυνείδητο) ταυτίζονται. Όσο παραμένουν 
ασυνείδητα τα περιεχόμενα της ψυχής µας προβάλλονται πάντα και η προβολή κατευθύνεται 
σε οτιδήποτε «δικό µας» («το σπίτι µου, τογραφείο µου, η πόλη µου» αλλά και «ο Φίλοςµου,ο 
εχθρός µου, οπελάτης µου»). Στο βαθµό που τα αποκτήµατά «μας» γίνονται φορείς προβολών, 
αντιπροσωπεύουν κάτι περισσότερο απὀ ό,τι στη Φυσική τους κατάσταση και λειτουργούν 
διαφορετικά. Αποκτούν πολλά νοηµατικά επίπεδα και επομένως είναι συμβολικά, αν και ένα 
τέτοιο γεγονός σπάνια φτάνει στη συνείδηση ή ποτέ. 


Δηλαδή, ένα κτίριο αποκτά συμβολικό νόηµα και αλληλεπιδρά µε το άτοµο όταν υπάρχουν 
συνθήκες ικανές να προκαλέσουν προβολή, όπως το αίσθηµα ιδιοκτησίας. Όμως, υπάρχουν και 
κτίσματα που ο συµβολικός τους χαρακτήρας δεν εξαρτάται απλώς απὀ τη στάση του 
ανθρώπου που τα παρατηρεί, αλλά εκδηλώνονται αυθόρμητα µε συμβολική επίδραση στο 
συνειδητό του. Η δοµή αυτών των κτισμάτων είναι τἐτοια που αναγκαστικά µένουν 
απροσπέλαστα σε κάθε νόημα, εκτός αν τους δοθεί ένα συμβολικό νόημα. Ως σύμβολο, ένα 
κτίριο διαθέτει µια γνωστή και µια άγνωστη πλευρά. Η γνωστή είναι αυτή που µπορεί να γίνει 
αντιληπτή απὀ τον καθένα (η λειτουργία, η µορφή του κτλ), ενώ η άγνωστη είναι αυτή που 
Φέρει τώρα το νόηµα µιας ψυχικής κατάστασης, η οποία Φαίνεται παράξενη στο συνειδητό και 
για αυτό εισχωρεί µέσα του µε µεγάλη δυσκολία. 


ΑΦού όµως αυτή η κατάσταση εκφράζεται µέσα απὀ κάτι πολύ απτό και πραγµατικό (κτίριο), 
το ασυνείδητο έχει µπροστά στα µάτια του το εἰδωλό του και ἐτσι αναγνωρίζει τον εαυτό του. 
Αυτό συντελεί στη σύνδεση του συνειδητού µε το ασυνείδητο µέσω του συμβόλου, το οποίο 
παίζει το ρόλο του ενδιάµεσου ενοποιητικού στοιχείου. Το κτίσμα σε σχήµα µάνταλα 
λειτουργεί µε αυτόν τον τρόπο πραγματικά ως Φορέας Ψυχοθεραπείας, ισορροπίας και 
ολότητας. Μια τέτοια ισορροπία µπορεί να µην χαρακτηρίζει τον ίδιο τον αρχιτέκτονα, καθώς 
οι εικόνες που αναδύονται απὀ µέσα του και καθορίζουν τις µορφές, προέρχονται από το 
συλλογικό ασυνείδητο και όχι απὀ τη συνείδησή του. 


Αυτό είναι το μυστικό των μεγάλων έργων και της επίδρασης που ασκούν πάνω µας. Η 
έμπνευση και ο σχεδιασμός ενός έργου είναι στην ουσία η ασυνείδητη ενεργοποίηση µιας 
αρχέτυπης εικόνας και η επεξεργασία αυτής της εικόνας µέχρι να γίνει ένα τελειωμένο 
αρχιτεκτόνηµα. Δίνοντάς της µορφή, ο αρχιτέκτονας τη μεταφράζει στη γλώσσα του παρόντος, 
επιτρέποντάς µας να ξαναβρούµε την επαφή µε το νόηµα που εκφράζει. Σε αυτό έγκειται µια 
άλλη διάσταση της κοινωνικής σηµασίας της αρχιτεκτονικής: εργάζεται συνέχει για να 
µορφοποιήσει το πνεύμα της εποχής, εκδηλώνοντας εκείνες τις µορφές που λείπουν 
περισσότερο από την εποχή της. 


Οι λαοί και οι εποχές, όπως και τα άτοµα, έχουν τις δικές τους χαρακτηριστικές τάσεις και 
στάσεις. Όμως, η ύπαρξη µιας κατεύθυνσης συνεπάγεται τον αποκλεισμό κάποιων άλλων 
κατευθύνσεων και ο αποκλεισμός σηµαίνει ὁτι πάρα πολλά Ψυχικά στοιχεία που θα 
μπορούσαν να παίξουν τον ρόλο τους στη ζωή χάνουν το δικαίωμα να υπάρχουν επειδή είναι 
ασυμβίβαστα µε τη γενική στάση ἡή νοοτροπία. Κάθε φορά, λοιπόν, που η συνειδητή ζωή 
γίνεται µονόπλευρη ἡ υιοθετεί µια ψεύτικη στάση, οι αρχετυπικές εικόνες αναδύονται στην 
επιφάνεια «ενστικτωδώς», στα όνειρα και τα οράµατα των καλλιτεχνών και οραματιστών, για 
να αποκαταστήσουν την ψυχική ισορροπία, είτε του ατόμου είτετης εποχής. 


Έτσι, η ανικανοποίητη λαχτάρα του αρχιτέκτονα Φτάνει πίσω στο παρελθόν, στην αρχέγονη 
εικόνα του ασυνείδητου που είναι η πιο κατάλληλη για να αντισταθµίσει την ανεπάρκεια και τη 
µονομέρεια του παρόντος. Ο αρχιτέκτονας παίρνει αυτήν την εικόνα και, ανυψώνοντάς την 
απὀ τα βαθύτερα επίπεδα του ασυνείδητου, τη συσχετίζει µε τις συνειδητές αξίες. Με αυτόν 
τον τρόπο, τη μεταμορφώνει µέχρι να γίνει δεκτή απὀ το νου των συγχρόνων του ανάλογα µε 

τις ικανότητές τους. Μέσα απὀ τη διαδικασία της προβολής και της αλληλεπίδρασης µε το 
αρχιτεκτόνηµα, έρχεται κανείς σε επαφή µε εκείνη την Ψυχική κατάσταση που αυτό 
αντιπροσωπεύει. Έτσι, «βουτά µέσα στα ιαματικά και λυτρωτικά βάθη της συλλογικής ψυχής, 
όπου ο άνθρωπος δεν χάνεται µέσα στην απομόνωση της συνειδητότητας και των σφαλμάτων 
και του πόνου της, αλλά όπου όλοι οι άνθρωποι κινούνται από έναν κοινό ρυθμό, έναν ρυθµό 
που επιτρέπει στο άτοµο να επικοινωνήσει µέσα από τα συναισθήματα και τις επιδιώξεις του 
γενικά µετην ανθρωπότητα», όπως αναφέρει χαρακτηριστικά ο Γιουνγκ. 


Επίλογος 


Αντιλαμβανόμαστε πως όλα αυτά μοιάζουν υπερβολικά όταν η αρχιτεκτονική έχει να 
αντιμετωπίσει συγκεκριµένα κτιριολογικά προγράµµατα, λειτουργικές απαιτήσεις, 
κατασκευαστικές δυσκολίες και δομικούς περιορισμούς. Δεν αρνείται κανείς τη σηµασία τους. 
Όμως, κάποιος που ενδιαφέρεται πραγματικά να ικανοποιήσει µέσα απὀ την αρχιτεκτονική 
όλες τις ανάγκες του ανθρώπου, θα πρέπει να λάβει υπ’ όψιν του και την ανάγκη για του 
σύμβολα και για ισορροπία στη ζωήτου. Το αρχιτεκτονικό έργο µπορεί να συμβάλλει σε αυτό, 
καθώς μεταχειρίζεται σύμβολα και µιλά κατευθείαν στην ψυχή. Αυτή είναι η διαφορετική 
αντιμετώπιση που θέλουμε να προτείνουμε. Θα μπορούσε κάποιος να παρατηρήσει ότι 
µοιάζουµε µε Δον Κιχώτης, που δεν μπορούν να ξεστραβωθούν και να δουν επιτέλους ότι «δεν 
υπάρχουν γίγαντες, µόνο ανεμόμυλοι / όχι σύμβολα, µόνο κτίρια». Θα µας έλεγε δηλαδή ότι 
προσδίδουµε σε αυτό ιδέες και Φαντάσματα από το παρελθόν, ενώ δεν υπάρχουν. Με λίγα 
λόγια, θα εννοούσε ότι είναι υπερβολικό να μιλάμε για αλληλεπίδραση ανάµεσα σε ψυχή και 
αρχιτεκτονική. Εμείς θα του απαντούσαμµε ότι ίσως έχει δίκιο. 


«Και μετά τα λόγια αυτά, φώναξε µε όλη του την καρδιά στην Δουλτσινέα, ζητώντας της να τον 
συνδράμει στον κίνδυνο. Ύστερα, προφυλαγμένος Καλά µε την ασπίδα του Και µε το δόρυ 
προτεταμένο, όρμησε {όσο γρήγορα μπορούσε να Καλπάσει ο Ροσινάντης) πάνω στον πρὠτο 
ανεμόμυλο που θρέδηκε µπροστά του Και του κατάφερε ἑνα χτύπημα στο φτερό. Ο άνεμος 
όµως το γύριζε µε τέτοια δύναμη που έκανε το δόρυ Κομμάτια, παίρνοντας μαζί του άλογο και 
καθαλάρη και πετώντας τους αρκετά πιο πέρα στο χώμα. “Θεέ µου θόηδα!” είπε ο Σάντσο. “Δεν 
σας είπα εγώ να προσέέετε καλά τι Κάνετε; Ότι δεν ήταν παρά ανεμόμυλοι κι ότι ο καθένας τους 
γνωρίζει, εκτός κι αν έχει γίγαντες µέσα στο κεφάλι του;”..» «Μιγκέλ ντε Θερβάντες, Δον 
Κιχώτης. 

